Сугестије за организацију наставе на факултетима и опште смернице за рад чланица Универзитета у Београду

Имајући у виду правни статус и аутономију факултета и института у саставу Универзитета у Београду сугеришемо да се рад на факултетима и институтима организује на следећи начин:

* Наставници, сарадници и истраживачи током трајања ванредног стања могу по потреби долазити на факултет односно институт;
* Факултетске (институтске) службе, које су на основу процене управа неопходне за функционисање институције, треба да обезбеде рад најмање у периоду од 10 до 14 часова, изузев служби физичког и техничког обезбеђења које подлежу посебном начину организовања;
* Наставници, истраживачи и сарадници су дужни да испуњавају своје обавезе у вези наставе;
* Истраживачки рад у инстутима се може наставити уколико управа процени да тиме неће бити угрожено здравље запослених;
* Наставници, сарадници, истраживачи и сви остали запослени су дужни да током радног времена буду доступни преко мобилног телефона и mail-a;
* Наставници и сарадници су дужни да најкасније у дану када имају наставу поставе на сајт факултета материјал за наставу (текстове, презентације и слично), а могу да користе и moodle (или друге онлајн платформе) или skype (или друге мреже које подржавају конференцијске разговоре и комуникацију са студентима);
* Овако организована и спроведена настава биће третирана као редовно спровођење наставе, због чега је неопходно да се на постављеном материјалу јасно назначи на који се час односи;
* Консултације се изводе преко mail-a или moodle (или друге онлајн платформе);
* Сви испитни рокови и предиспитне обавезе за које је неопходно физичко присуство студената се одлажу и биће организовани по накнадно утврђеној динамици када се за то стекну услови или у складу са одлуком високошколске установе;
* Наставно научна већа, седнице Изборног већа и Савета биће организоване када је то могуће путем електронског изјашњавања, видео конференције и слично по већ утврђеној динамици.